আবার সংবাদ শিরোনামে ১৯১১ সালে ডুবে যাওয়া জাহাজ। এবারে এমন কিছু দাবি, যা মেনে নিতে কষ্ট হবে টাইটানিক-প্রমিকদের। এই সব দাবির বেশ কয়েকটির পিছনে রয়েছে জোরদার ‘গবেষণা’। দেখা যাক সেই সব দাবির কয়েকটিকে।
• ১৯৯৮ সালে রবার্ট গার্ডিনার তাঁর ‘টাইটানিক: দ্য শিপ দ্যাট নেভার স্যাঙ্ক’ গ্রন্থে দাবি করেন, টাইটানিক ডুবে যাওয়ার পিছনে একটা ষড়যন্ত্র কাজ করেছিল। আর সেটার নায়ক ছিলেন এই জাহাজের মালিকরা। টাইটানিকের যমজ জাহাজ আরএমএস অলিম্পিক-এর সঙ্গে একটি সামরিক জাহাজের সংঘর্ষ ঘটে। তার বিমা আদায় করতে গিয়ে ব্যর্থ হন মালিকপক্ষ। তখন টাইটানিক থেকেই বিমার অর্থ আদায়ের পরিকল্পনা করেন তাঁরা। গার্ডিনারের মতে, জখম অলিম্পিক-কে সারিয়ে-সুরিয়ে ‘টাইটানিক’ নাম দিয়ে জলে ভাসানো হয়েছিল। এবং হিমশৈল-প্রবণ এক অঞ্চল দিয়ে তার যাত্রাপথ নির্ধারণ করা হয়। আসলে ডুবেছিল নাকি অলিম্পিক-ই।
• আর একটি দাবি আরও মারাত্মক। সেটা এই— একটি জার্মান ইউ-বোট টাইটানিক-কে লক্ষ্য করে টর্পেডো ছোড়ে। আর তাতেই ডুবে য়ায় এই মহা-জাহাজ। এখানেও বিমার টাকা আদায়ের গল্পটাই লাগানো হয়। ইউ-বোটের কম্যান্ডারকে নাকি সেই মর্মেই নির্দেশ দেওয়া হয়েছিল। এখানেও ভিলেন হিসেবে জাহাজ-মালিকদের নামই উঠেছে।
• তৃতীয় দাবিটি অতিলৌকিক। লর্চ ক্যান্টারভিল নামের জনৈক ইতিহাসবিদ এই জাহাজের যাত্রী ছিলেন। তাঁর সঙ্গে ছিল মিশরীয় নারী-পুরোহিত আমন-রা-র মমি। এই মমি নাকি অভিশপ্ত। আর সেই অভিশাপেই ডুবে যায় জাহাজ।
আরও পড়ুন 
টাইটানিক সম্পর্কে আরও তথ্য, যা চমকে দেবে। শেষেরটি ভয়ঙ্কর 
অব্যর্থ ভবিষ্যদ্বাণী! টাইটানিক ডোবার কথা লেখা ছিল বইয়ে! ১৪ বছর আগেই 
টাইটানিক সম্পর্কে ১৬টি তথ্য, যা অবাক করবে আপনাদের